PressReader - Isolezwe: 2017-11-14 - Imibono ngombiko weyamahhalaIsolezwe - 2017-11-14 - IZINDABA - BONISWA MOHALE noMCEBO MPUNGOSEIphakamise isincomo sokuthi uhulumeni kumele aqhamuke nesu lokwakha izindawo zokuhlala zabafundi. Kumele kubekwe phambili izikhungo ezinomlando wokungabi nemali. Kuthiwa kumele kubambisane osomabhizinisi abazimele nohulumeni odabeni lokuhlaliswa kwabafundi.Abafundi bakumaTVET Colleges kumele bathole imfundo yamahhala exhaswe nguhulumeni.Bonke abafunda ezikhungweni zemfundo ephakeme ezizimele noma ezikahulumeni mabathole uxhaso lukahulumeni ngokubambisana namabhange azimele azobaboleka imali ezobizwa nge-Income Contingency Loan. Abafundi bazokhokha uma sebeziphothulile izifundo zabo futhi sebehola ngokwanele ukuthi baqale ukukhokha. Uma umfundi ehluleka ukufinyelela ezingeni lomholo elizokwenza abe namandla okukhokha, uhulumeni uzongenelela. Uma samukelwa lesi sincomo, ikhomishini ithi kufanele sivale isikhala se-NSFAS.
